ශ්‍රී ලංකාවේ අධ්‍යාපන ක්‍ෂේත්‍රය මෙන්ම ත්‍රස්තවාදය පරාජය කිරීමෙන් අනතුරුව ක්‍ෂේත්‍ර රැසකින් ලබා ඇති ජයග්‍රහණ ගැනද මෙහිදී මහින්ද රාජපක්ෂ මහතා ඇෆ්ගනිස්තාන් ජනාධිපතිතුමා වෙත කරුණු පැහැදිලි කළේය.කොළඹ සහ කාබුල් නගරය අතර විවිධ ක්‍ෂේත්‍රයන්ගේ සබඳතා වර්ධනය කර ගත හැකි ආකාරය පිළිබඳවත් මෙහිදී නායකයෝ දෙපල සිය අවධානය යොමු කළහ.ශ්‍රී ලංකාවෙන් ත්‍රස්තවාදය තුරන් කිරීමට හැකි වීම පිළිබඳ ප්‍රසාදය පළ කළ හමීඩ් කර්සායි මහතා දකුණු ආසියානු කලාපය මුහුණ දෙන ත්‍රස්තවාදය ඇතුළු අභියෝග සියලු දෙනා එක්ව ජය ගත යුතු බව ද පෙන්වා දුන්නේ ය.